ai4bharat/Pralekha huggingface dataset:
नौवहन मंत्रालय
बंदरे, नौवहन आणि जलमार्ग मंत्रालयाने रो-रो, रो-पॅक्स आणि फेरी सेवांसाठी नवे मार्ग निश्चित केले
नवी दिल्ली, 21 डिसेंबर 2020
केंद्रीय बंदरे, नौवहन आणि जलमार्ग मंत्रालय सागरमाला कार्यक्रमाअंतर्गत किनारी नौवहनाला प्रोत्साहन देण्यासाठी सतत प्रयत्नशील आहे. सागरमाला उपक्रम हा नौवाहन मंत्रालयाचा महत्त्वाकांक्षी प्रकल्प असून त्याद्वारे भारताच्या 7,500 किमी लांबीच्या सागरकिनाऱ्याचा उपयोग करून घेऊन शक्य त्या सर्व जलमार्गांच्या वापराद्वारे देशातील बंदरांच्या माध्यमातून विकासाला प्रोत्साहन देणे हे सरकारचे उद्दिष्ट आहे.
मंत्रालयाने हाजिरा,ओखा,सोमनाथ मंदिर, दीव, पिपालाव, मुंबई/ जेएनपीटी, जामनगर, कोची, घोघा, गोवा, मुंद्रा आणि मांडवी ही देशांतर्गत ठिकाणे आणि चत्तोग्राम , सेशेल्स , मादागास्कर  आणि जाफना  या चार आंतरराष्ट्रीय ठिकाणांना जोडणारे 6 आंतरराष्ट्रीय मार्ग यांना भारताच्या सागरकिनाऱ्यावरील प्रमुख बंदरे असणाऱ्या शहरांना देशाच्या अंतर्गत जलमार्गांचा उपयोग करून फेरी सुविधेने जोडण्याचे निश्चित केले आहे.
एसडीसीएल अर्थात सागरमाला विकास कंपनीच्या माध्यमातून हे मंत्रालय विविध कंपन्यांना देशभरातील विविध मार्गांवर रो-रो, रो-पॅक्स आणि फेरी सेवा चालविण्यासाठी आमंत्रित करीत असून या प्रकल्पांच्या कार्यान्वयनासाठी आवश्यक सुविधा पुरवू इच्छित आहे.
मंत्रालयाने नुकतीच हाजिरा आणि घोघा यांच्या दरम्यान अशी एक रो-पॅक्स फेरी सेवा यशस्वीपणे सुरु केली. या सेवेमुळे हाजिरा आणि घोघा यांच्यादरम्यान असलेले 370 किमीचे अंतर 90 किमी इतके कमी झाले आणि प्रवासाला लागणारा वेळदेखील 10- 12 तासांवरून फक्त 5 तासांवर आला. या सुविधेमुळे इंधनाची प्रतिदिन 9000 लिटर्स इतकी मोठी बचत होणार आहे.
या नव्या सेवेच्या यशाची पुनरावृत्ती करत मंत्रालय आता खासगी क्षेत्रातील पात्र कंपन्यांना रो-रो, रो-पॅक्स आणि फेरी सेवा चालविण्यासाठी प्रोत्साहन देणार आहे. या कंपन्यांनी सागरी किंवा भूअंतर्गत जलमार्गांवर स्थानिक मागणीनुसार नियमित आणि पूरक प्रवासी सेवा सुरु करणे अपेक्षित आहे.
या नव्या सेवेची उद्दिष्ट्ये :
- फक्त रोज प्रवास करणारे, पर्यटक आणि मालवाहतुकीसाठी फायदेशीर म्हणूनच नव्हे तर रेल्वे आणि रस्तेवाहतुकीकडून पर्यावरण-स्नेही प्रवासाच्या पर्यायांची निवड करून कार्बन उत्सर्जन कमी करण्यात मदत करणारी पूरक प्रवास सुविधा निर्माण करणे.
- पर्यटन उद्योगाला चालना देणे.
- सागर किनारी भागात रोजगार संधी निर्माण करणे.
- प्रवासाच्या वेळेत आणि प्रवास खर्चात बचत करणे.
- रस्ते आणि रेल्वे वाहतुकीवरचा ताण आणि गर्दी कमी करणे.
या उपक्रमाच्या उभारणीसाठी खाजगी संचालकांना आवश्यकता भासली तर एसडीसीएल इक्विटीद्वारे निधी उभारायला आणि इतर सर्व मदत आणि सुविधा पुरविणार आहे. नियामक आणि वैधानिक सरकारी प्राधिकरणाच्या विविध परवानग्या आणि मंजुऱ्या मिळविण्यासाठी देखील एसडीसीएल मदत करणार आहे.U.Ujgare/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय माहिती आयोगाला प्राप्त झालेल्या अर्जांच्या निपटाऱ्याचे प्रमाण 81 टक्के - डॉ. जितेंद्र सिंग
नवी दिल्ली, 18 मार्च 2020
केंद्र सरकारने केंद्रीय माहिती आयोगाचे मुख्य माहिती आयुक्त आणि एक माहिती आयुक्त यांची 6 मार्च 2010 रोजी नियुक्ती केली आहे.
माहितीचा अधिकार कायदा 2005 मधील तरतुदीनुसार राज्याच्या माहिती आयुक्तांची नेमणूक ही संबंधित राज्य सरकारची जबाबदारी आहे. केंद्रीय माहिती आयोगाकडे 12 मार्चपर्यंत 30,911 अर्ज सद्य स्थितीला प्रलंबित आहेत अशी माहिती केंद्रीय ईशान्य प्रदेश विकास राज्यमंत्री , प्रधानमंत्री कार्यालयाच्या कार्मिक, तक्रार निवारण आणि निवृत्ती वेतन तसेच अणु उर्जा आणि अवकाश संशोधन विभागाचे राज्यमंत्री डॉ.जितेंद्र सिंग यांनी आज लोकसभेत, लिखित प्रश्नाच्या उत्तरात दिली. वर्ष 2019-20 मध्ये 12 मार्च पर्यंत आयोगाकडे आलेल्या 81 टक्के अर्जांना उत्तरे दिली आहेत असेही त्यांनी सांगितले.
B.Gokhale/S.Chitnis/P.Kor
(Visitor Counter : 53
सुक्ष्म, लघु आणि मध्यम उदयोग मंत्रालय
एमएसएमई क्षेत्रासाठीच्या कर्जाच्या मर्यादेचा फेरआढावा घेण्याची शिफारस
नवी दिल्ली, 25 जुलै 2019
रिझर्व बँकेने स्थापन केलेल्या समितीने आपला अहवाल रिझर्व बँकेकडे सोपवला असून एमएसएमई अर्थात सूक्ष्म,लघु आणि मध्यम उद्योग क्षेत्रासाठीच्या आणि स्वयं सहायता गटासाठीच्या तारण रहित कर्जाची मर्यादा 20 लाखापर्यंत करण्याची शिफारस समितीने केली आहे.
मुद्रा योजने अंतर्गत कर्जाची मर्यादा सध्याच्या 10 लाखावरून 20 लाख करण्याची शिफारसही समितीने केली आहे.
केंद्रीय सूक्ष्म,लघु आणि मध्यम उद्योग मंत्री नितीन गडकरी यांनी आज लोकसभेत लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 48
कार्मिक, सार्वजनिक तक्रार आणि निवृत्ती वेतन मंत्रालय
मोदी सरकारने 9 वर्षात उपलब्ध करून दिलेल्या अनेक युवक केंद्री संधींमुळे युवकांसाठी अनेक दालने खुली झाली आहेत: डॉ जितेंद्र सिंह
गेल्या नऊ वर्षांत स्टार्टअपमुळे जे मार्ग खुले झाले आहेत त्यामुळे मानसिकता बदलण्याची गरज निर्माण झाली आहे, असे केंद्रीय विज्ञान आणि तंत्रज्ञान  राज्यमंत्री जितेंद्र सिंह यांनी सांगितलं. जम्मूतील कठुआ येथे नेहरू युवा केंद्राने आयोजित केलेल्या वाय 20  ला डॉ जितेंद्र सिंह संबोधित करत होते. इंडिया@2047 ही या महोत्सवाची संकल्पना होती.
नरेंद्र मोदी यांच्या नेतृत्वाखालील सरकारची नऊ वर्षे युवाकेंद्री राहिली आहेत, परंतु या देशातील तरुणांसाठी उपलब्ध असलेल्या मार्गांचा आणि विविध उपक्रमांचा इष्टतम वापर करण्यासाठी मानसिक बदलाची गरज आहे, असे त्यांनी सांगितले.
देशातील तरुणांना अनेक संधी खुणावत आहेत, पंतप्रधान नरेंद्र मोदी यांच्या नेतृत्वाखालील सरकार युवकांना विविध स्तरांवर समान संधी उपलब्ध करून देण्यासाठी दृढनिश्चयी आणि समर्पित आहे, असे मत त्यांनी व्यक्त केले.
पंतप्रधान नरेंद्र मोदी यांच्या नेतृत्वात भारतातील स्टार्ट-अप परिसंस्था आता 100 हून अधिक युनिकॉर्नसह जगात तिस-या क्रमांकावर आहे. हे केवळ या देशातील आकांक्षा असलेल्या तरुणांमुळेच शक्य झाले आहे. पंतप्रधान नरेंद्र मोदी यांच्यामुळे तयार झालेले योग्य आणि आकांक्षी वातावरण पूर्वी नव्हते असे डॉ जितेंद्र सिंह म्हणाले.
युवक हे परिवर्तनाला प्रेरणा देतात आणि भारताचे भविष्य युवक घडवतील कारण भारत हे युवकांचे राष्ट्र आहे ज्याची ताकद युवा शक्तीमध्ये आहे, असेही त्यांनी सांगितले.
पंतप्रधान नरेंद्र मोदी यांच्या धडाडीच्या नेतृत्वामुळे भारताची प्रतिमा बदलली आहे, स्थिर शासन आणि प्रशासनाच्या माध्यमातून कोणतेही आव्हान हाताळण्यास सक्षम असलेले पंतप्रधान जगातील सर्वात मोठे नेते म्हणून पुढे येत आहेत, असे त्यांनी सांगितले.
नवीन आणि नवीकरणीय ऊर्जा मंत्रालय
नवीकरणीय ऊर्जा क्षेत्रात पहिली भारत-बहरीन संयुक्त कृतीगटाची बैठक
भारत आणि बहारिन यांच्यात नवीकरणीय ऊर्जा क्षेत्रातील संयुक्त कृतीगटाची पहिली बैठक काल आभासी स्वरूपात पार पडली. बहारीनचे स्थायी ऊर्जा प्राधिकरणाचे अध्यक्ष डॉ अब्दुल हुसेन बिन अली मिर्झा यांनी बहारीन शिष्टमंडळाचे नेतृत्व केले. भारतीय शिष्टमंडळाचे नेतृत्व नवीकरणीय ऊर्जा मंत्रालयाचे सहसचिव दिनेश दयानंद जगदाळे यांनी केले. बहारिन मधील भारताचे राजदूत पीयूष श्रीवास्तव हे देखील बैठकीत सहभागी झाले होते.
नवीकरणीय उर्जा क्षेत्रात द्विपक्षीय सहकार्याला प्रोत्साहन देण्यासाठी जुलै 2018 मध्ये भारत आणि बहारिन यांच्यात सामंजस्य करार झाला होता .
कालची बैठक फलदायी झाली, यात दोन्ही देशांनी हवामान बदलांच्या उद्दीष्टांच्या पूर्तीसाठी अक्षय उर्जेचे महत्त्व अधोरेखित केले आणि आपापल्या सरकारांनी घेतलेले पुढाकार, केलेली प्रगती व भविष्यातील उद्दीष्टे तसेच या क्षेत्रात उपलब्ध असलेल्या संधींबाबत सादरीकरण केले. अनुभव, कौशल्य आणि सर्वोत्तम पद्धती सामायिक करण्यावर त्यांनी सहमती दर्शविली. या क्षेत्रातील विशेषत: सौर, पवन आणि स्वच्छ हायड्रोजन क्षेत्रातील संबंधित संस्था तसेच खाजगी क्षेत्रातील दोन देशांच्या क्षमता वाढविण्याबाबत सहकार्यासाठी दोन्ही देशांमध्ये सहमती झाली.
सौहार्दपूर्ण आणि मैत्रीपूर्ण वातावरणात ही बैठक झाली. परस्पर सोयीच्या तारखांना संयुक्त कृतिगटाची बैठकीची पुढील फेरी घेण्याबाबत एकमत झाले, ज्याचा निर्णय राजनैतिक पातळीवर घेतला जाईल.
U.Ujgare/S.Kane/P.Kor
सांख्यिकी आणि कार्यक्रम अंमलबजावणी मंत्रालय
भारतातील पेरोल  अहवाल- औपचारीक रोजगार दृष्टीक्षेप
राष्ट्रीय सांख्यिकी कार्यालय , सांख्यिकी आणि कार्यक्रम अंमलबजावणी मंत्रालयाने काही निश्चित परिणामाधारित प्रगतीचे विश्लेषण करण्याच्या हेतूने काही ठराविक सरकारी संस्थांकडील प्रशासकीय तपशीलांवर आधारित सप्टेंबर 2017 ते सप्टेंबर 2020 या कालावधी दरम्यानच्या देशातील रोजगार स्थितीवर दृष्टीक्षेप टाकणारे प्रसिद्धीपत्रक जारी केले आहे. या संबधीच्या सविस्तर पत्रकाची लिंक पुढे दिली आहे.
A detailed note is annexed
अल्पसंख्यांक मंत्रालय
यावर्षी 48 टक्के महिलांसह दोन लाख भारतीय मुस्लिम बांधव हजला जाणार : केंद्रीय अल्पसंख्यांक व्यवहार मंत्री मुख्तार अब्बास नक्वी
हज यात्रेकरूंच्या सुरक्षा आणि उत्तम सुविधांना सरकारचे सर्वोच्च प्राधान्य: मुख्तार अब्बास नक्वी
मुंबई, 9 जून 2019
यंदा कोणत्याही अनुदानाशिवाय दोन लाख एवढ्या विक्रमी संख्येने भारतीय मुस्लिम बांधव हज यात्रेला जाणार असल्याचे केंद्रीय अल्पसंख्यांक व्यवहार मंत्री मुख्तार अब्बास नक्वी यांनी म्हटले आहे. देशभरातल्या 21 विविध ठिकाणांहून 500 हून अधिक उड्डाणे हज साठी उपलब्ध केली जातील असे ते म्हणाले.
ते आज मुंबईत हज हाऊस येथे खासगी सहल संचालकांच्या प्रतिनिधिंबरोबर झालेल्या बैठकीत बोलत होते. 1 लाख 40 हजार हज यात्रेकरू भारतीय हज कमिटीच्या माध्यमातून तर 60 हजार यात्रेकरू खासगी सहल संचालकांच्या माध्यमातून हजला जाणार आहेत असे नक्वी म्हणाले. भारतीय हज कमिटीने ठरवलेल्या दरांनुसारच खासगी सहल संचालकांना 10 हजार यात्रेकरूंना हजला न्यावे लागेल असे ते म्हणाले.
हज यात्रेकरूंच्या सुविधेसाठी आणि पारदर्शकता सुनिश्चित करण्यासाठी -http://haj.nic.in/pto/  हे पोर्टल विकसित करण्यात आल्याची माहिती त्यांनी दिली. यंदा एकूण 725 खासगी सहल संचालक हज यात्रेकरूंना घेऊन जाणार आहेत असं ते म्हणाले.
हज यात्रेकरूंची सुरक्षा आणि उत्तम सुविधा उपलब्ध करून देण्याला सरकारचे सर्वोच्च प्राधान्य असून याबाबतीत निष्काळजीपणा खपवून घेतला जाणार नाही. यंदा तीन खासगी सहल संचालकांना गंभीर स्वरूपाच्या तक्रारी आल्यानंतर काळ्या यादीत टाकण्यात आल्याचे नक्वी म्हणाले. गेल्या वर्षीही अनेकांविरूध्द कठोर कारवाई करण्यात आल्याचे ते म्हणाले.
यावर्षी मेहराम शिवाय हज यात्रेला जाणाऱ्या महिलांची संख्या वाढल्याचे ते म्हणाले. यंदा 2340 मुस्लिम महिला मेहराम शिवाय हजला जाणार आहेत. दोन लाख भारतीय हज यात्रेकरूंमध्ये 48 टक्के महिला आहेत असे ते म्हणाले.
भारताचा हज कोटा दोन लाख पर्यंत वाढवण्याच्या सौदी अरेबियाच्या निर्णयामुळे स्वातंत्र्यानंतर प्रथमच उत्तर प्रदेश, प. बंगाल, आंध्रप्रदेश, बिहार सारख्या मोठ्या राज्यातल्या सर्व हज यात्रेकरूंना यंदा हजला जाता येईल असे नक्वी म्हणाले.
हज प्रक्रिया पूर्णपणे ऑनलाइन / डिजिटल झाल्यामुळे हज यात्रा अनुदान रद्द करूनही कमी खर्चिक झाली आहे असे ते म्हणाले.
हजसाठी एकूण 14 आरोग्य केंद्रे स्थापन करण्यात आली आहेत. 4 जुलैपासून हजसाठी विमानसेवा सुरू होणार आहे.
गृह मंत्रालय
निर्भया निधीची सद्यस्थिती
नवी दिल्ली, 1 डिसेंबर 2021
केंद्रीय गृह मंत्रालय राज्ये/केंद्रशासित प्रदेशांमार्फत निर्भया निधी योजनेअंतर्गत महिलांच्या सुरक्षिततेसाठी अनेक प्रकल्प राबवत आहे. गृह मंत्रालयाद्वारे राज्ये/केंद्रशासित प्रदेशांना निधी वाटप आणि जारी करण्या संदर्भातील तपशील खाली दिले आहेत:

|
|
S No
|
|
States/ UTs
|
|
Total funds approved
|
|
Total funds released
|
|
1
|
|
Andhra Pradesh
|
|
29.46
|
|
29.46
|
|
2
|
|
Arunachal Pradesh
|
|
11.98
|
|
11.98
|
|
3
|
|
Assam
|
|
27.57
|
|
27.57
|
|
4
|
|
Bihar
|
|
33.18
|
|
33.30
|
|
5
|
|
Chhattisgarh
|
|
23.91
|
|
23.91
|
|
6
|
|
Goa
|
|
15.97
|
|
12.21
|
|
7
|
|
Gujarat
|
|
249.54
|
|
161.48
|
|
8
|
|
Haryana
|
|
22.23
|
|
22.24
|
|
9
|
|
Himachal Pradesh
|
|
18.18
|
|
18.3
|
|
10
|
|
Jharkhand
|
|
28.43
|
|
25.11
|
|
11
|
|
Karnataka
|
|
716.3
|
|
210.58
|
|
12
|
|
Kerala
|
|
31.05
|
|
27.80
|
|
13
|
|
Madhya Pradesh
|
|
61.43
|
|
58.10
|
|
14
|
|
Maharashtra
|
|
352.4
|
|
245.04
|
|
15
|
|
Manipur
|
|
14.92
|
|
14.93
|
|
16
|
|
Meghalaya
|
|
9.02
|
|
9.01
|
|
17
|
|
Mizoram
|
|
12.4
|
|
12.52
|
|
18
|
|
Nagaland
|
|
9.1
|
|
9.10
|
|
19
|
|
Odisha
|
|
46.03
|
|
39.75
|
|
20
|
|
Punjab
|
|
30.25
|
|
30.24
|
|
21
|
|
Rajasthan
|
|
45.97
|
|
46.97
|
|
22
|
|
Sikkim
|
|
6.95
|
|
6.95
|
|
23
|
|
Telangana
|
|
311.74
|
|
153.21
|
|
24
|
|
Tamil Nadu
|
|
461.16
|
|
276.88
|
|
25
|
|
Tripura
|
|
11.49
|
|
11.49
|
|
26
|
|
Uttar Pradesh
|
|
276.91
|
|
192.34
|
|
27
|
|
Uttarakhand
|
|
12.85
|
|
12.85
|
|
28
|
|
West Bengal
|
|
218.33
|
|
92.58
|
|
29
|
|
Andaman and Nicobar Islands
|
|
9.96
|
|
7.62
|
|
30
|
|
Chandigarh
|
|
6.18
|
|
6.18
|
|
31
|
|
Dadra & Nagar Haveli, Daman & Diu
|
|
12.02
|
|
12.02
|
|
32
|
|
Delhi
|
|
702.83
|
|
407.31
|
|
33
|
|
Ladakh
|
|
0.8
|
|
0.80
|
|
34
|
|
Lakshadweep
|
|
4.96
|
|
4.96
|
|
35
|
|
Jammu & Kashmir
|
|
18.31
|
|
18.30
|
|
36
|
|
Puducherry
|
|
12.89
|
|
9.50
|
|
Total
|
|
3856.70
|
|
2282.59
उपलब्ध माहितीनुसार, गेल्या तीन वर्षांत सरकारने निर्भया निधीसाठी केलेले एकूण अर्थसंकल्पीय वाटप खालीलप्रमाणे आहे:

|
|
Year
|
|
2018-19
|
|
2019-20
|
|
2020-21
|
|
Allocation
|
|
550.00
|
|
550.00
|
|
1355.23
हा निधी राज्ये/केंद्रशासित प्रदेशांना, प्रकल्प मार्गदर्शक तत्त्वांनुसार, हप्त्यांमध्ये जारी केला जातो आणि प्रत्येक प्रकल्पाच्या विशिष्ट मागणीवर अवलंबून असतो. त्यामुळे खर्चाच्या बाबतीत राज्यांची क्रमवारी नसते.
गृह राज्यमंत्री अजय कुमार मिश्रा यांनी आज राज्यसभेत एका लेखी उत्तरात ही माहिती दिली.
M.Chopade/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 190.50 कोटी मात्रांचा टप्पा केला पार
12 ते 14 वयोगटातील 3.06 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 19,637
गेल्या 24 तासात 2,288 नव्या कोरोना रुग्णांची नोंद.
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.79%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 190.50  कोटींचा टप्पा पार केला आहे. 2,37,09,334 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.06  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,05,876
|
|
2nd Dose
|
|
1,00,25,523
|
|
Precaution Dose
|
|
49,49,596
|
|
FLWs
|
|
1st Dose
|
|
1,84,17,036
|
|
2nd Dose
|
|
1,75,57,218
|
|
Precaution Dose
|
|
79,89,400
|
|
Age Group 12-14 years
|
|
1st Dose
|
|
3,06,99,031
|
|
2nd Dose
|
|
1,02,47,926
|
|
Age Group 15-18 years
|
|
1st Dose
|
|
5,87,75,749
|
|
2nd Dose
|
|
4,33,26,396
|
|
Age Group 18-44 years
|
|
1st Dose
|
|
55,63,08,512
|
|
2nd Dose
|
|
48,24,87,619
|
|
Precaution Dose
|
|
3,02,686
|
|
Age Group 45-59 years
|
|
1st Dose
|
|
20,30,68,762
|
|
2nd Dose
|
|
18,90,91,565
|
|
Precaution Dose
|
|
8,35,240
|
|
Over 60 years
|
|
1st Dose
|
|
12,69,72,818
|
|
2nd Dose
|
|
11,78,41,944
|
|
Precaution Dose
|
|
1,57,83,809
|
|
Precaution Dose
|
|
2,98,60,731
|
|
Total
|
|
1,90,50,86,706
भारतातील रुग्णसंख्या सध्या 19,637 इतकी आहे, ती देशाच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,044 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,63,949 झाली आहे.
गेल्या 24 तासात 2,288 नव्या कोरोना रुग्णांची नोंद झाली.
गेल्या 24 तासात एकूण 4,84,843 चाचण्या करण्यात आल्या. भारताने आतापर्यंत एकूण 84.15  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.79% तर दैनंदिन पॉझिटिव्हिटी दर 0.47% आहे.
पंतप्रधान कार्यालय
नानयांग तंत्रज्ञान विद्यापीठाला दिली पंतप्रधानांनी भेट
(नवी दिल्ली, 1 जून 2018
पंतप्रधान नरेंद्र मोदी यांनी आज सिंगापूरमधील नानयांग तंत्रज्ञान विद्यापीठाला भेट दिली. विद्यार्थ्यांबरोबर साधलेल्या संवादात त्यांनी अनेक प्रश्नांना उत्तरे दिली.
21 व्या शतकात आशियासमोरील आव्हाने या प्रश्नाला उत्तर देताना पंतप्रधान म्हणाले की बरेचदा असे सांगण्यात आले आहे की 21वे शतक आशियाचे शतक असेल. आपण स्वत:वर विश्वास ठेवणे आणि आता ही माझी वेळ आहे हे समजून घेणे आवश्यक असल्याचे त्यांनी सांगितले. प्रसंगानुरूप आपण स्वत:ला सिद्ध करत नेतृत्व स्वीकारावे असे पंतप्रधान म्हणाले.
पंतप्रधानांनी चीनचे राष्ट्रपती शी जिनपिंग यांच्याबरोबर अलिकडे झालेल्या भेटीचे उदाहरण दिले. या भेटीत राष्ट्रपती शी यांना आपण कागदपत्रे दिली, ज्यात असे आढळते की गेल्या दोन हजार वर्षांपैकी 1600 वर्षे जागतिक स्थूल राष्ट्रीय उत्पादनात भारत आणि चीनच्या संयुक्त वाटा 50 टक्क्यांहून अधिक राहिला आहे आणि कोणत्याही संघर्षाशिवाय हे साध्य झाले आहे असे ते म्हणाले. संघर्षाशिवाय संपर्क वाढवण्यावर आपण भर द्यायला हवा असे पंतप्रधान म्हणाले.
सुशासनात अंतराळ तंत्रज्ञान महत्त्वाची भूमिका पार पाडू शकतो असे पंतप्रधान म्हणाले. सामान्य माणसाच्या जीवनात आमूलाग्र बदल करण्याची क्षमता यात असल्याचे ते म्हणाले. आपल्या पायाभूत विकासाचे योग्य नियोजन करण्यात  अंतराळ तंत्रज्ञान आपल्याला मदत करते, असे पंतप्रधान म्हणाले.
परंपरा आणि जागतिकीकरणातील समतोलाबाबत प्रश्नाला उत्तर देताना पंतप्रधान म्हणाले की नाविन्यपूर्ण संशोधन, नीतीमूल्य आणि मानवतावादी मूल्यांच्या माध्यमातून मानवाने प्रगती केल्याचे पंतप्रधान म्हणाले. मानवाच्या सर्जनशीलतेला तंत्रज्ञान सहाय्य करत असल्याचे ते म्हणाले. विविध समाज माध्यम मंचांनी लाखो व्यक्तींना आवाज दिल्याचे ते म्हणाले.
चौथ्या औद्योगिक क्रांतीच्या युगात सर्वसमावेशक विकास सुनिश्चित करण्याबाबत पंतप्रधान म्हणाले की, विस्कळीतपणा म्हणजे विनाश नव्हे. तंत्रज्ञान लोकांना सक्षम करते आणि तंत्रज्ञानाभिमुख समाज सामाजिक अडथळे पार करतो असे ते म्हणाले. तंत्रज्ञान परवडण्याजोगे आणि वापरायला सोपे असायला हवे असे ते म्हणाले. सुरुवातीला संगणकाबाबत लोक साशंक होते. मात्र संगणकांनी आपल्या जीवनात परिवर्तन घडवून आणण्यात मदत केल्याचे ते म्हणाले
N.Sapre/S.Kane/P.Kor
सांख्यिकी आणि कार्यक्रम अंमलबजावणी मंत्रालय
आझादी का अमृत महोत्सव अंतर्गत सांख्यिकी आणि कार्यक्रम अंमलबजावणी मंत्रालय 27 जून ते 3 जुलै 2022 दरम्यान आयकॉनिक सप्ताह साजरा करणार
सांख्यिकी आणि कार्यक्रम अंमलबजावणी मंत्रालय 27 जून ते 3 जुलै 2022 या कालावधीत आझादी का अमृत महोत्सव अंतर्गत आयकॉनिक सप्ताह साजरा करणार आहे. याचा एक भाग म्हणून फील्ड ऑपरेशन्स डिव्हिजन महाविद्यालये / विद्यापीठे यामधल्या आजी-माजी विद्यार्थ्यांसाठी 27 जून रोजी अन्वेषा 2022 ही अधिकृत आकडेवारीवरची राष्ट्रव्यापी प्रश्नमंजुषा स्पर्धा आयोजित करणार आहे. राज्यांच्या राजधान्यांमधल्या प्रादेशिक कार्यालयात या स्पर्धा होतील. आझादी का अमृत महोत्सव साजरा करण्यासाठी विद्यार्थ्यांना सहभागी करून घेतानाच , अधिकृत आकडेवारीबद्दल जागरूकता वाढविणे आणि भारतीय अधिकृत सांख्यिकी प्रणालीच्या विविध पैलूंबद्दल तरुणांच्या मनात प्रबोधन करण्याचा या कार्यक्रमाचा हेतू आहे.
फील्ड ऑपरेशन्स विभागाच्या राज्य राजधानी प्रादेशिक कार्यालयाच्या वतीने दिल्ली येथे सरदार वल्लभभाई पटेल सभागृह, महाराजा अग्रसेन कॉलेज, वसुंधरा एन्क्लेव्ह, दिल्ली-110096 इथे ही स्पर्धा होईल. त्यात दिल्लीतील विविध महाविद्यालये आणि विद्यापीठांतील सुमारे 100 विद्यार्थी सहभागी होणार आहेत. सहभागी विद्यार्थ्यांना प्रमाणपत्रे दिली जातील. तसेच विजेत्या संघांना आकर्षक पुरस्कार मिळणार आहेत.
कार्मिक, सार्वजनिक तक्रार आणि निवृत्ती वेतन मंत्रालय
अनुभव पुरस्कार विजेत्यांचे अनुभव कथन करणारी देशव्यापी वेबिनार मालिका “अनुभव"
नवी दिल्ली, 23 नोव्हेंबर 2022
भारताचे पंतप्रधान नरेंद्र मोदी यांच्या निर्देशानुसार निवृत्तिवेतन आणि निवृत्ती वेतनधारक कल्याण विभागाने मार्च 2015 मध्ये सरकारसोबत काम करताना निवृत्त होणाऱ्या सरकारी कर्मचाऱ्यांचे अनुभव सामायिक करण्यासाठी 'अनुभव' नावाचे एक ऑनलाइन व्यासपीठ सुरू केले आहे. विभागाच्या अनुभव पोर्टलशी संबंधित एकूण 92 संस्था आणि 8778 अनुभव लेखन प्रकाशित झाले आहे. विभागाने 2016 पासून 50 अनुभव पुरस्कार दिले आहेत.
आता, अनुभव पुरस्कार विजेत्यांना त्यांचे अनुभव राष्ट्रव्यापी मासिक वेबिनार मालिकेद्वारे देशासमोर मांडण्यासाठी व्यासपीठ उपलब्ध करून देण्याचा निर्णय निवृत्तीवेतन आणि निवृत्ती वेतनधारक कल्याण विभागाने घेतला आहे. पंतप्रधानांच्या संकल्पनेनुसार, पुरस्कार विजेत्यांचे अनुभव त्यांच्या संस्थेची आणि इतर सरकारी कर्मचाऱ्यांची क्षमता वाढविण्यात मदत करेल. तसेच इतर सेवानिवृत्त सरकारी कर्मचाऱ्यांना त्यांचे शासकीय सेवेतील अनुभव विभागाच्या 'अनुभव' पोर्टलवर सादर करण्यासाठी देखील प्रोत्साहन मिळेल.
त्यानुसार, अनुभव पुरस्कारप्राप्त व्यक्तींकडून त्यांच्या कामाचा अनुभव देशापर्यंत पोहोचवण्यासाठी या विभागाने अनुभव वेबिनार मालिका सुरू केली. 22.11.2022 रोजी निवृत्तीवेतन आणि निवृत्ती वेतनधारक कल्याण विभागाच्या सचिवांच्या अध्यक्षतेखाली आयोजित "अनुभव अवॉर्डीज स्पीक" या विषयावरील राष्ट्रव्यापी वेबिनारच्या उद्घाटनप्रसंगी, प्रमुख वक्ते विक्रम साराभाई अंतराळ संस्थेचे , ISRO सेवानिवृत्त वरिष्ठ अभियंता /शास्त्रज्ञ डॉ. हेलन बेसिल तसेच संरक्षण संशोधन आणि विकास संस्थेचे सेवानिवृत्त शास्त्रज्ञ के. सांतेप्पा यांनी त्यांचे अनुभव सांगितले.
या वेबिनारमध्ये, पुढील एका वर्षात निवृत्त होणारे सरकारी कर्मचारी, मंत्रालय/ विभाग/ संस्थांचे अधिकारी, पेन्शनर्स असोसिएशन, अनुभव पुरस्कार विजेते सहभागी झाले होते.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
राष्ट्रपती कार्यालय
लाल बहादूर शास्त्री राष्ट्रीय प्रशासन अकादमीत  124 व्या समावेशन प्रशिक्षण कार्यक्रमात सहभागी झालेल्या राज्य नागरी सेवेतील अधिकाऱ्यांनी राष्ट्रपतींची घेतली भेट
नवी दिल्ली, 13 मार्च 2023
लाल बहादूर शास्त्री राष्ट्रीय प्रशासन अकादमीत  124 व्या समावेशन प्रशिक्षण कार्यक्रमात सहभागी झालेल्या राज्य नागरी सेवेतील अधिकाऱ्यांनी आज ( 13 मार्च,2023 राष्ट्रपती द्रौपदी मुर्मू यांची राष्ट्रपती भवनात भेट घेतली.
राष्ट्रपतींनी या सर्व अधिकाऱ्यांचे त्यांच्या पदोन्नती व भारतीय प्रशासकीय सेवेत समावेशनाबद्दल अभिनंदन केले. त्यांच्यातील जवळजवळ सर्वच अधिकाऱ्यांनी राज्य सरकारात विविध पदांवर 20 हुन जास्त वर्षे सेवा दिली असल्याचे राष्ट्रपतींनी सांगितले. या त्यांच्या दीर्घ सेवाकाळात त्यांनी अनेक आव्हाने पेलली तसेच अनेक अवघड निर्णय घेतले असतील, हे त्यांनी अधोरेखित केले. यापुढेही त्यांनी ‘राष्ट्र प्रथम’ आणि ‘जनता प्रथम’ या तत्वांप्रमाणे काम करावे असे आवाहन राष्ट्रपतींनी केले. भारतीय प्रशासकीय सेवेतील अधिकारी या नात्याने त्यांनी प्रामाणिकपणे , पारदर्शकतेने आणि वचनबद्ध राहून त्वरित सेवा दिली पाहिजे असे मत त्यांनी व्यक्त केले.
आपल्या कार्यकाळात प्रशासकीय वातावरण ‘जैसे थे’राखण्यावर अनेकदा अधिकाऱ्यांचा भर असतो. कधी यासाठी अधिकाऱ्यांची शिथिलता कारणीभूत असते, तर कधी आजूबाजूच्या सतत बदलत्या परिस्थितीत जनतेला भेडसावणाऱ्या नवनवीन समस्यांप्रती अधिकाऱ्यांची उदासीनता यासाठी कारणीभूत असते. यावर मात करत प्रशासकीय अधिकाऱ्यांनी ‘प्रगतीसाठी बदल आवश्यक’ या मानसिकतेने काम करणे गरजेचे आहे, असे त्या म्हणाल्या.
देशाला नवोन्मेषकारी, सक्रिय आणि सुसंस्कृत, व्यावसायिक दृष्टिकोन असलेले, प्रगतिशील, पारदर्शक, उत्साही, नवीन तंत्रज्ञानात पारंगत आणि विधायक विचारांच्या प्रशासकीय अधिकाऱ्यांची गरज आहे, असे राष्ट्रपतींनी अधोरेखित केले. अशा नेतृत्वगुणांनी व मूल्यांनी परिपूर्ण असलेले प्रशासकीय अधिकारी देश व नागरिकांच्या सेवेसाठी सर्वात जास्त अनुरूप ठरतील असे त्या म्हणाल्या.
Please click here to see the President's Speech -
Jaydevi PS/U.Raikar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
संरक्षण मंत्रालय
देशी बनावटीची एएसडब्ल्यू कॉर्वेट ‘कवरट्टी’ चे विशाखापट्टणम येथे जलावतरण होणार
नवी दिल्ली, 21 ऑक्टोबर 2020
प्रोजेक्ट 28  अंतर्गत चार स्वदेशी पाणबुडी रोधक युद्धनौका  पैकी ‘आयएनएस कवरट्टी’ ही शेवटची युद्धनौका आहे. लष्कर प्रमुख जनरल मनोज मुकुंद नरवणे, पीव्हीएसएम, एव्हीएसएम, एसएम, व्हीएसएम, एडीसी हे गुरुवार, 22 ऑक्टोबर 2020 रोजी, विशाखापट्टणम येथील नौदल गोदीत या युद्धनौकेचे जलावतरण करतील.
एक मजबूत एएसडब्ल्यू कॉर्वेट म्हणून ओळखल्या जाणाऱ्या, कवराटीची रचना भारतीय नौदलाच्या नेव्हल डिझाईन संचालनालयाने  केली आहे, आणि कोलकाताच्या गार्डन रीच शिपबिल्डर्स अँड इंजिनिअर्स  यांनी त्याची बांधणी केली आहे . स्वदेशीकरणाच्या माध्यमातून स्वयंपूर्ण होण्याची भारतीय नौदल, जीआरएसई आणि देशाची वाढती क्षमता यातून दिसून येते . या जहाजासाठी 90% देशी सामग्री वापरली असून सुपरस्ट्रक्चरसाठी कार्बन कंपोझिटचा वापर करून भारतीय जहाज बांधणीत कौतुकास्पद यश मिळवले आहे. जहाजाचा शस्त्रे आणि सेन्सर विभाग पूर्णपणे स्वदेशी आहे आणि ते या क्षेत्रात देशाची वाढती क्षमता दाखवते.
कवरट्टीकडे अत्याधुनिक शस्त्रे आणि सेन्सॉर विभाग असून पाणबुडी शोधून त्यावर कारवाई करण्यास सक्षम आहे. पाणबुडीविरोधी युद्धनौकेच्या क्षमतेव्यतिरिक्त, जहाजात एक विश्वासार्ह स्वसंरक्षण क्षमता आणि लांब पल्ल्याच्या तैनातीसाठी चांगली चिकाटी देखील आहे.
हे लक्षात घेण्यासारखे आहे की जहाजावर बसवलेल्या सर्व यंत्रणांच्या समुद्री चाचण्या पूर्ण झाल्या असून नौकेला यानंतर नौदलात नेण्यात येईल. सध्या सुरू असलेल्या कोविड महामारीमुळे लागू करण्यात आलेले निर्बंध विचारात घेता ही एक प्रशंसनीय कामगिरी आहे. कवरट्टीला ताफ्यात समाविष्ट केल्यामुळे भारतीय नौदलाची सज्जता वाढेल.
कवरट्टीने तिचे नाव तत्कालीन आयएनएस कवराटी वरून घेतले आहे जी अर्नाळा श्रेणीतील क्षेपणास्त्र जहाज होते. 1971 मध्ये बांगलादेश मुक्तीच्या समर्थनार्थ कामगिरी बजावली होती.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
पंतप्रधान कार्यालय
पंतप्रधानांकडून एअरो इंडिया 2023 ची क्षणचित्रे सामायिक
नवी दिल्ली, 13 फेब्रुवारी 2023
पंतप्रधान नरेंद्र मोदी यांनी एअरो इंडिया 2023 ची क्षणचित्रे सामायिक केली आहेत.
ट्विटच्या मालिकेतून पंतप्रधानांनी म्हटले आहे ;
“एअरो इंडिया 2023 मध्ये भारताने संरक्षण आणि हवाई अंतराळक्षेत्रात केलेल्या प्रगतीचे दर्शन घडवते. या प्रदर्शनीने विविध देशांतील लोकांना एकत्र आणले आहे जे आपल्या नवकल्पनांचे दर्शन घडवत आहेत.”
"एअरो इंडिया 2023 मध्ये अनुकरणीय अशा कर्नाटकच्या पॅव्हेलियनला भेट दिली. एरोस्पेस उद्योगातल्या कर्नाटकच्या भरीव योगदानाचा संपूर्ण देशाला अभिमान आहे."
N.Chitale/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(